ประกาศคณะกรรมการค่าจ้างเรื่อง อัตราค่าจ้างตามมาตรฐานฝีมือ(ฉบับที่ ๗) ด้วยคณะกรรมการค่าจ้างชุดที่ ๑๙ ได้มีการประชุมศึกษาและพิจารณาข้อเท็จจริงเกี่ยวกับอัตราค่าจ้างที่ลูกจ้างได้รับตามมาตรฐานฝีมือและมีมติเห็นชอบเมื่อวันที่ ๑๙ กันยายน พ.ศ. ๒๕๖๐ ให้กำหนดอัตราค่าจ้างตามมาตรฐานฝีมือรวม ๑๖ สาขาอาชีพ โดยใช้มาตรฐานฝีมือแรงงานแห่งชาติตามกฎหมายว่าด้วยการส่งเสริมการพัฒนาฝีมือแรงงานเป็นเกณฑ์วัดค่าทักษะฝีมือความรู้ ความสามารถอาศัยอำนาจตามความในมาตรา ๗๙ (๔) และมาตรา๘๘ แห่งพระราชบัญญัติคุ้มครองแรงงาน พ.ศ. ๒๕๔๑ ซึ่งแก้ไขเพิ่มเติมโดยพระราชบัญญัติคุ้มครองแรงงาน(ฉบับที่ ๓) พ.ศ. ๒๕๕๑ คณะกรรมการค่าจ้างจึงออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ ในประกาศนี้มาตรฐานฝีมือ หมายความว่า มาตรฐานฝีมือแรงงานแห่งชาติ ตามกฎหมายว่าด้วยการส่งเสริมการพัฒนาฝีมือแรงงานข้อ ๓ อัตราค่าจ้างตามมาตรฐานฝีมือในแต่ละสาขาอาชีพและในแต่ละระดับให้เป็นดังนี้(๑) สาขาอาชีพพนักงานหลอมเหล็กเตาอาร์คไฟฟ้า ระดับ๑ เป็นเงินไม่น้อยกว่าวันละสี่ร้อยแปดสิบบาทและระดับ ๒ เป็นเงินไม่น้อยกว่าวันละห้าร้อยแปดสิบบาท(๒) สาขาอาชีพพนักงานปรุงแต่งน้ำเหล็กในเตาปรุงน้ำเหล็ก (Ladle Furnace) ระดับ ๑ เป็นเงินไม่น้อยกว่าวันละห้าร้อยบาท และระดับ ๒ เป็นเงินไม่น้อยกว่าวันละหกร้อยบาท(๓) สาขาอาชีพพนักงานหล่อเหล็ก ระดับ ๑ เป็นเงินไม่น้อยกว่าวันละสี่ร้อยหกสิบบาท และระดับ ๒ เป็นเงินไม่น้อยกว่าวันละห้าร้อยหกสิบบาท(๔) สาขาอาชีพพนักงานควบคุมการอบเหล็ก ระดับ ๑ เป็นเงินไม่น้อยกว่าวันละสี่ร้อยสี่สิบบาท และระดับ ๒ เป็นเงินไม่น้อยกว่าวันละห้าร้อยสี่สิบบาท(๕) สาขาอาชีพช่างเทคนิคเครื่องฉีดพลาสติก ระดับ ๑ เป็นเงินไม่น้อยกว่าวันละสามร้อยแปดสิบบาทและระดับ ๒ เป็นเงินไม่น้อยกว่าวันละสี่ร้อยห้าสิบบาท(๖) สาขาอาชีพช่างเทคนิคเครื่องเป่าถุงพลาสติก ระดับ ๑ เป็นเงินไม่น้อยกว่าวันละสามร้อยแปดสิบบาทและระดับ ๒ เป็นเงินไม่น้อยกว่าวันละสี่ร้อยห้าสิบบาท(๗) สาขาอาชีพช่างเทคนิคเครื่องเป่าภาชนะกลวงระดับ ๑ เป็นเงินไม่น้อยกว่าวันละสามร้อยแปดสิบบาทและระดับ ๒ เป็นเงินไม่น้อยกว่าวันละสี่ร้อยห้าสิบบาท(๘) สาขาอาชีพช่างเทคนิคการซ่อมเครื่องเป่าถุงพลาสติกระดับ ๑ เป็นเงินไม่น้อยกว่าวันละสี่ร้อยสิบบาทและระดับ ๒ เป็นเงินไม่น้อยกว่าวันละสี่ร้อยแปดสิบบาท(๙)[๒] สาขาอาชีพพนักงานเตรียมวัตถุดิบสำหรับอุตสาหกรรมเฟอร์นิเจอร์ไม้จริงระดับ ๑ เป็นเงินไม่น้อยกว่าวันละสามร้อยห้าสิบบาท และระดับ ๒เป็นเงินไม่น้อยกว่าวันละสามร้อยแปดสิบบาท(๑๐)[๓] สาขาอาชีพพนักงานผลิตชิ้นส่วนเฟอร์นิเจอร์ไม้จริงด้วยเครื่องจักรอัตโนมัติระดับ ๑ เป็นเงินไม่น้อยกว่าวันละสามร้อยเก้าสิบห้าบาทและระดับ ๒ เป็นเงินไม่น้อยกว่าวันละสี่ร้อยห้าสิบห้าบาท(๑๑)[๔] สาขาอาชีพพนักงานประกอบเฟอร์นิเจอร์ไม้จริง ระดับ ๑เป็นเงินไม่น้อยกว่าวันละสามร้อยหกสิบห้าบาท และระดับ ๒ เป็นเงินไม่น้อยกว่าวันละสี่ร้อยสิบห้าบาท(๑๒)[๕] สาขาอาชีพช่างทำสีเฟอร์นิเจอร์ไม้จริง ระดับ ๑เป็นเงินไม่น้อยกว่าวันละสามร้อยเจ็ดสิบห้าบาท และระดับ ๒เป็นเงินไม่น้อยกว่าวันละสี่ร้อยสิบห้าบาท(๑๓) สาขาอาชีพพนักงานตัดวาดรองเท้า ระดับ ๑ เป็นเงินไม่น้อยกว่าวันละสามร้อยเจ็ดสิบบาท และระดับ๒ เป็นเงินไม่น้อยกว่าวันละสี่ร้อยห้าบาท(๑๔) สาขาอาชีพพนักงานอัดพื้นรองเท้า ระดับ ๑ เป็นเงินไม่น้อยกว่าวันละสามร้อยแปดสิบบาท และระดับ ๒ เป็นเงินไม่น้อยกว่าวันละสี่ร้อยยี่สิบบาท(๑๕) สาขาอาชีพช่างเย็บรองเท้า ระดับ ๑ เป็นเงินไม่น้อยกว่าวันละสามร้อยแปดสิบบาท และระดับ ๒ เป็นเงินไม่น้อยกว่าวันละสี่ร้อยยี่สิบบาท(๑๖) สาขาอาชีพพนักงานประกอบรองเท้า (เย็น) ระดับ ๑ เป็นเงินไม่น้อยกว่าวันละสามร้อยหกสิบบาท และระดับ ๒ เป็นเงินไม่น้อยกว่าวันละสามร้อยเก้าสิบบาทข้อ ๔ เพื่อประโยชน์ตามข้อ ๓ (๑)ถึง (๑๖) คำว่า วัน หมายถึง เวลาทำงานปกติของลูกจ้างข้อ ๕ นายจ้างที่ให้ลูกจ้างทำงานในตำแหน่งงานหรือลักษณะงานที่ต้องใช้ทักษะฝีมือความรู้ความสามารถตามมาตรฐานฝีมือในสาขาอาชีพและระดับใด ไม่ว่าจะครอบคลุมมาตรฐานฝีมือนั้นทั้งหมดหรือส่วนหนึ่งส่วนใดก็ตามให้นายจ้างจ่ายค่าจ้างให้แก่ลูกจ้างไม่น้อยกว่าอัตราค่าจ้างตามมาตรฐานฝีมือ ในสาขาอาชีพและระดับนั้นข้อ ๖ ภายใต้บังคับข้อ ๕ ลูกจ้างที่ผ่านการทดสอบมาตรฐานฝีมือในสาขาอาชีพและระดับใดไม่ว่าก่อนหรือหลังประกาศนี้มีผลใช้บังคับหากประสงค์จะใช้สิทธิให้ยื่นหนังสือรับรองว่าเป็นผู้ผ่านการทดสอบมาตรฐานฝีมือในสาขาอาชีพและระดับนั้นแก่นายจ้างโดยเร็วเมื่อนายจ้างได้รับหนังสือรับรองตามวรรคหนึ่งแล้ว ให้จ่ายค่าจ้างตามอัตราในประกาศนี้ให้แก่ลูกจ้างนับแต่วันที่ได้หนังสือรับรองเป็นต้นไปประกาศ ณวันที่ ๓๐ ตุลาคม พ.ศ. ๒๕๖๐จรินทร์จักกะพากปลัดกระทรวงแรงงานประธานกรรมการค่าจ้าง ประกาศคณะกรรมการค่าจ้างเรื่อง อัตราค่าจ้างตามมาตรฐานฝีมือ (ฉบับที่ ๘)[๖]ข้อ๑ ประกาศนี้ให้มีผลใช้บังคับตั้งแต่วันที่๑ มกราคม พ.ศ. ๒๕๖๒ เป็นต้นไปภูมิกิติ/จัดทำ๔เมษายน ๒๕๖๑ชญานิศ/เพิ่มเติม๒๐ มกราคม๒๕๖๓[๑] ราชกิจจานุเบกษาเล่ม ๑๓๕/ตอนพิเศษ ๖๓ ง/หน้า ๒๒/๑๙ มีนาคม ๒๕๖๑[๒] ข้อ ๓(๙) แก้ไขเพิ่มเติมโดยประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ(ฉบับที่ ๘)[๓] ข้อ ๓(๑๐) แก้ไขเพิ่มเติมโดยประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ(ฉบับที่ ๘)[๔] ข้อ ๓(๑๑) แก้ไขเพิ่มเติมโดยประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ(ฉบับที่ ๘)[๕] ข้อ ๓(๑๒) แก้ไขเพิ่มเติมโดยประกาศคณะกรรมการค่าจ้าง เรื่อง อัตราค่าจ้างตามมาตรฐานฝีมือ(ฉบับที่ ๘)[๖] ราชกิจจานุเบกษาเล่ม ๑๓๕/ตอนพิเศษ ๓๓๑ ง/หน้า ๑๖/๒๖ ธันวาคม ๒๕๖๑